За първи път в кариерата си Григор Димитров ще играе на полуфинал в US Open
Успехът дойде на ¼-финалите на последния за годината турнир от Големия шлем – US Open. Така
за първи път в кариерата си Григор ще играе на полуфинал в надпреварата,
където ще се изправи срещу руснака Даниил Медведев.
Димитров спечели срещата с 3-2 сета
( 3:6, 6:4, 3:6, 6:4, 6:2 в отделните геймове). Това беше един много оспорван мач, в който българинът показа желязна психика и не позволи победата да му се изплъзне. Единственият българин в тенис елита се изправи срещу носителя на 20 титли от Големия шлем Федерер в най-дългоочаквания четвъртфинален сблъсък на US Open.
В този грандиозен мач швейцарецът започна по шампионски, както всички очакваха от него, пише gong.bg. Той проби още в първата възможност за това в първия сет и до края му удържа аванса си. Точно тогава всички очакваха лесен успех за него, защото той играеше като машина и с лекота стигна до 6:3.
Но Гришо показа, че този турнир полага началото на неговото възраждане във втората част. В нея той стигна до пробив за 4:2 и когато сервираше за сета, Федерер показа класа и върна брейка. Това обаче не сломи българина и той взе следващото подаване на швейцареца, за да изравни резултата при 1-1 след 6:4
И точно тук Гришо показа световна класа.
Вместо да се отчая българинът се мобилизира до краен предел и го показа на корта, след като проби 38-годишния си опонент в първия гейм на четвъртата част. Той беше близо и до решаващ втори пробив в седмия гейм, но пропиля цели седем брейкбола в маратонската част и в крайна сметка трябваше да сервира за сета. Димитров се измъкна от ситуация 0:40, спаси и други два брейкбола на съперника, за да може с огромни усилия и много труд да затвори частта на своята сметка след 6:4 и да изравни резултата в сетовете.
„Бях фокусиран върху себе си.
Сезонът ми дотук не беше от най-добрите, няма да ви лъжа. Ранкингът ми беше толкова нисък, че дори не исках да излизам на корта. Постоянно губех позиции в ранглистата, рамото ми ме болеше – това е най-лошото за един тенисист. Изминалите 5-6 месеца бяха много тежки за мен. Но имах подкрепата на семейството и приятелите ми. Продължих да вярвам в себе си, в рехабилитацията на рамото и в свикването с промените на ракетата – имаше толкова много неща, които трябва да поправя в малък период от време. В края на годината постигаш такъв резултат – тази победа е наистина специална“.
„Това е моментът на Григор,
не на моето тяло, така че всичко е окей. Такива неща се случват. Дадох най-доброто от себе си. Болката не беше достатъчно силна, за да ме откаже, просто Григор успя да довърши нещата. Борих се с всичко, което имах в запас“, категоричен е той.
Федерер отрече драматичната загуба от световния номер 1 Новак Джокович на финала на „Уимбълдън“ да е повлияла върху днешния резултат. „Знам какво пише в медиите. Хората си мислят, че загубих, защото не съм превъзмогнал загубата си от Новак във финала. Това определено не е причината за поражението ми.
Бях готов за победа, но просто не беше достатъчно“.
„Нямам кристалната топка. Никой никога няма да разбере. Мисля, че като цяло това беше позитивен сезон. Сега съм разочарован, естествено, но ще се завърна и ще бъда в кондиция“, отговори той, запитан дали е почувствал, че е пропуснал шанс да прибави трофей от Големия шлем при липсата на Джокович. Той няма намерение да слага край на сезона си.
Надал: Федерер играе невероятно на 37, може би се срещнахме за последно в Париж
След голяма битка: Гришо победи Джаред Донълдсън на Ролан Гарос
Димитров обърна нещата до своя полза, макар да губеше сета с 1:2